title: Euroopan parlamentin ja neuvoston direktiivi 2008/122/EY, annettu 14 päivänä tammikuuta 2009 , kuluttajien suojaamisesta aikaosuuksia, pitkäkestoisia lomatuotteita, jälleenmyyntiä ja vaihtoa koskeviin sopimuksiin liittyvien tiettyjen seikkojen osalta (ETA:n kannalta merkityksellinen teksti)

text:
               3.2.2009

               FI

               Euroopan unionin virallinen lehti

               L 33/10

      EUROOPAN PARLAMENTIN JA NEUVOSTON DIREKTIIVI 2008/122/EY,
   annettu 14 päivänä tammikuuta 2009,
   kuluttajien suojaamisesta aikaosuuksia, pitkäkestoisia lomatuotteita, jälleenmyyntiä ja vaihtoa koskeviin sopimuksiin liittyvien tiettyjen seikkojen osalta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 95 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:

               (1)

               Ostajien suojaamisesta kiinteistöjen osa-aikaisen käyttöoikeuden ostosopimuksen tiettyihin osiin nähden 26 päivänä lokakuuta 1994 annetun Euroopan parlamentin ja neuvoston direktiivin 94/47/EY (3) antamisen jälkeen aikaosuuksien kauppa on kehittynyt ja markkinoille on tullut uusia samankaltaisia lomatuotteita. Direktiivi 94/47/EY ei kata näitä uusia lomatuotteita eikä tiettyjä aikaosuuksiin liittyviä liiketoimia, kuten jälleenmyyntisopimuksia ja vaihtosopimuksia. Lisäksi direktiivin 94/47/EY soveltamisesta saadut kokemukset ovat osoittaneet, että joitakin direktiivin piiriin jo kuuluvia aiheita on päivitettävä tai selkeytettävä, jotta estetään tämän direktiivin kiertämiseksi tarkoitettujen tuotteiden kehittäminen.

               (2)

               Nykyiset lainsäädännössä olevat puutteet aiheuttavat selvää kilpailun vääristymistä ja vakavia ongelmia kuluttajille ja estävät näin sisämarkkinoiden sujuvaa toimintaa. Tämän vuoksi direktiivi 94/47/EY olisi korvattava uudella ajantasaisella direktiivillä. Koska matkailulla on yhä merkittävämpi osuus jäsenvaltioiden taloudessa, aikaosuuksien ja pitkäkestoisten lomatuotteiden toimialaa olisi kannustettava suurempaan kasvuun ja tuottavuuteen päättämällä yhteisistä säännöistä.

               (3)

               Jotta parannettaisiin oikeusvarmuutta ja kuluttajat ja elinkeinonharjoittajat saisivat kaikki sisämarkkinoiden tarjoamat edut, asiaa koskevaa jäsenvaltioiden lainsäädäntöä olisi lähennettävä entisestään. Näin ollen aikaosuuksien ja pitkäkestoisten lomatuotteiden markkinointiin, myyntiin ja jälleenmyyntiin sekä aikaosuussopimuksista johtuvien oikeuksien vaihtoon liittyvät tietyt seikat olisi yhdenmukaistettava kokonaan. Jäsenvaltioilla ei tulisi olla mahdollisuutta pitää voimassa tai ottaa käyttöön tämän direktiivin säännöksistä poikkeavia kansallisia säännöksiä. Jos tällaisia yhdenmukaistettuja säännöksiä ei ole, jäsenvaltioiden olisi voitava vapaasti pitää voimassa tai ottaa käyttöön yhteisön oikeuden mukaisia kansallisia säännöksiä. Jäsenvaltioiden olisi siten voitava esimerkiksi pitää voimassa tai ottaa käyttöön säännöksiä peruuttamisoikeuden vaikutuksista muihin kuin tämän direktiivin soveltamisalaan kuuluviin oikeussuhteisiin tai säännöksiä, joiden mukaan kuluttajan ja aikaosuuksien ja pitkäkestoisten lomatuotteiden elinkeinonharjoittajan välillä ei voida tehdä sitoumusta tai suorittaa maksua, ellei kuluttaja ole allekirjoittanut luottosopimusta palvelujen hankinnan rahoittamiseksi.

               (4)

               Tällä direktiivillä ei tulisi rajoittaa tämän direktiivin säännösten soveltamista jäsenvaltioissa yhteisön lainsäädännön mukaisesti aloihin, jotka eivät kuulu direktiivin soveltamisalaan. Jäsenvaltio voisi näin ollen pitää voimassa tai ottaa käyttöön kansallista lainsäädäntöä, joka vastaa tämän direktiivin säännöksiä tai joitakin sen säännöksiä, joita sovelletaan muihin kuin tämän direktiivin soveltamisalaan kuuluviin liiketoimiin.

               (5)

               Direktiivin soveltamisalaan kuuluvat eri sopimukset olisi määriteltävä selkeästi siten, että sen säännösten kiertäminen estetään.

               (6)

               Tätä direktiiviä sovellettaessa aikaosuussopimuksella ei tarkoitettaisi moninkertaisia majoitusvarauksia, mukaan lukien hotellihuoneet, mikäli moninkertaiset varaukset eivät edellytä muita oikeuksia ja velvoitteita kuin ne, jotka johtuvat erillisistä varauksista. Aikaosuussopimuksella ei myöskään tarkoitettaisi tavanomaisia vuokrasopimuksia, sillä jälkimmäisiä ei tehdä useita käyttöjaksoja vaan yhtä yhtäjaksoista käyttöjaksoa varten.

               (7)

               Tätä direktiiviä sovellettaessa pitkäkestoista lomatuotetta koskevalla sopimuksella ei tarkoitettaisi tavanomaisia kanta-asiakasjärjestelmiä, jotka tarjoavat alennusta tulevasta oleskelusta hotelliketjun hotellissa, koska järjestelmään ei osallistuta korvausta vastaan tai koska kuluttajan suorittaman korvauksen tarkoituksena ei ole ensisijaisesti alennuksien tai muiden majoitusta koskevien etujen saaminen.

               (8)

               Tämän direktiivin ei tulisi vaikuttaa matkapaketeista, pakettilomista ja pakettikiertomatkoista 13 päivänä kesäkuuta 1990 annetun neuvoston direktiivin 90/314/ETY (4) säännöksiin.

               (9)

               Sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla 11 päivänä toukokuuta 2005 annetussa Euroopan parlamentin ja neuvoston direktiivissä 2005/29/EY (5) (sopimattomia kaupallisia menettelyjä koskeva direktiivi) kielletään harhaanjohtavat, aggressiiviset ja muut sopimattomat elinkeinonharjoittajien ja kuluttajien väliset kaupalliset menettelyt. Tuotteiden luonteen sekä aikaosuuksiin ja pitkäkestoisiin lomatuotteisiin, jälleenmyyntiin ja vaihtoon liittyvät kaupalliset menettelyt huomioon ottaen olisi tarkoituksenmukaista antaa yksityiskohtaisempia ja tarkempia säännöksiä tietovaatimuksista ja myyntitilaisuuksista. Myyntitilaisuuksiin esitettyjen kutsujen kaupallinen tarkoitus olisi tehtävä kuluttajille selväksi. Ennen sopimuksen tekoa annettavaa tietoa koskevia säännöksiä olisi selkeytettävä ja ajantasaistettava. Ennen sopimuksen tekoa kuluttajille olisi annettava mahdollisuus tutustua tietoon tavalla, joka on helposti heidän saatavillaan kyseisenä ajankohtana.

               (10)

               Kuluttajilla olisi oltava oikeus saada ennen sopimuksen tekemistä annettavat tiedot ja itse sopimus valitsemallaan osaamallansa kielellä, mistä elinkeinonharjoittajan ei pitäisi kieltäytyä. Sopimuksen tekemistä ja täyttämistä olisi lisäksi helpotettava siten, että jäsenvaltiot voivat päättää kuluttajille annettavista muista sopimuksen kielitoisinnoista.

               (11)

               Jotta kuluttajilla olisi mahdollisuus ymmärtää täysin, mitkä ovat heidän sopimuksen mukaiset oikeutensa ja velvoitteensa, heille olisi myönnettävä määräaika, jona he voivat peruuttaa sopimuksen syytä ilmoittamatta ja kuluitta. Tällä hetkellä tämän määräajan pituus vaihtelee eri jäsenvaltioissa, ja kokemukset ovat osoittaneet, että direktiivissä 94/47/EY säädetty määräaika ei ole riittävän pitkä. Määräaikaa olisi sen vuoksi pidennettävä kuluttajansuojan korkean tason saavuttamiseksi sekä tilanteen selkeyttämiseksi kuluttajille ja elinkeinonharjoittajille. Määräajan pituus, peruuttamisoikeuden käyttöä koskevat säännöt ja sen vaikutukset olisi yhdenmukaistettava.

               (12)

               Kuluttajilla olisi oltava tehokkaita suojakeinoja sen varalta, että elinkeinonharjoittaja ei noudata ennen sopimusta annettavia tietoja tai sopimusta koskevia määräyksiä, erityisesti niitä, joissa vahvistetaan, että sopimuksessa olisi oltava kaikki vaadittavat tiedot ja että kuluttajan olisi saatava sopimuskappale, kun sopimus tehdään. Kuluttajien olisi voitava turvautua kansallisen lainsäädännön mukaisten suojakeinojen ohella jatkettuun peruuttamisaikaan, jos elinkeinonharjoittajat eivät ole toimittaneet tietoja. Peruuttamisoikeuteen turvautumisen olisi oltava jatkettuna peruuttamisaikana maksutonta riippumatta siitä, mitä palveluja kuluttajat ovat mahdollisesti käyttäneet. Peruuttamisajan päättyminen ei estä kuluttajia turvautumasta kansallisen lainsäädännön mukaisiin suojakeinoihin, jos tietojenantovaatimuksia on jätetty noudattamatta.

               (13)

               Tässä direktiivissä säädettyjen määräaikojen laskemiseen olisi sovellettava määräaikoihin, päivämääriin ja määräpäiviin sovellettavista säännöistä 3 päivänä kesäkuuta 1971 annettua neuvoston asetusta (ETY, Euratom) N:o 1182/71 (6).

               (14)

               Kieltoa, joka koskee elinkeinonharjoittajalle tai kolmannelle osapuolelle ennen peruuttamiskauden päättymistä suoritettavaa ennakkomaksua, olisi selkeytettävä kuluttajansuojan parantamiseksi. Jälleenmyyntisopimuksissa ennakkomaksukieltoa olisi sovellettava, kunnes varsinainen myynti tapahtuu tai jälleenmyyntisopimus irtisanotaan, mutta jäsenvaltioiden olisi voitava säätää välittäjälle suoritettavan loppumaksun mahdollisuudesta ja sitä koskevista järjestelyistä, jos jälleenmyyntisopimus irtisanotaan.

               (15)

               Pitkäkestoisia lomatuotteita koskevissa sopimuksissa sovellettavan porrastetun erääntymisaikataulun maksujen osalta voitaisiin harkita mahdollisuutta mukauttaa ensimmäisen vuoden jälkeen suoritettavia maksuja, jotta varmistetaan kyseisten erien reaaliarvon säilyminen ennallaan esimerkiksi inflaation huomioon ottamiseksi.

               (16)

               Jos kuluttaja peruuttaa sopimuksen, kun hinta on kokonaan tai osittain katettu elinkeinonharjoittajan tai kolmannen osapuolen – kyseisen kolmannen osapuolen ja elinkeinonharjoittajan välisen järjestelyn perusteella – kuluttajalle myöntämällä luotolla, luottosopimuksen olisi lakattava ilman kuluttajalle aiheutuvia kustannuksia. Samaa olisi sovellettava sopimuksiin, jotka koskevat elinkeinonharjoittajan tai kolmannen osapuolen suorittamia, elinkeinonharjoittajan ja kyseisen kolmannen osapuolen väliseen järjestelyyn perustuvia muita liitännäispalveluja.

               (17)

               Kuluttajien ei pitäisi jäädä vaille tämän direktiivin tarjoamaa suojaa tapauksissa, joissa sopimukseen sovelletaan jäsenvaltion lainsäädäntöä. Sopimukseen sovellettavan lainsäädännön olisi määräydyttävä kansainvälistä yksityisoikeutta koskevien yhteisön sääntöjen ja erityisesti sopimusvelvoitteisiin sovellettavasta laista (Rooma I) 17 päivänä kesäkuuta 2008 annetun Euroopan parlamentin ja neuvoston asetuksen (EY) N:o 593/2008 (7) mukaisesti. Mainitun asetuksen mukaisesti kolmannen maan lainsäädäntöä voidaan soveltaa erityisesti tapauksissa, joissa elinkeinonharjoittajat lähestyvät kuluttajia heidän lomaillessaan muussa kuin asuinmaassaan. Ottaen huomioon, että tällainen kaupallinen menettely on yleistä tämän direktiivin soveltamisalalla ja että asianomaiset sopimukset koskevat huomattavia rahasummia, olisi säädettävä lisäsuojasta sen varmistamiseksi, että kuluttaja ei tietyissä erityistilanteissa ja erityisesti silloin, kun sopimus kuuluu yhden ainoan jäsenvaltion tuomioistuinten lainkäyttövaltaan, jää ilman tämän direktiivin tarjoamaa suojaa. Edellä mainitusta käyvät ilmi kuluttajansuojan erityiset tarpeet, jotka syntyvät tämän direktiivin soveltamisalaan kuuluville sopimuksille ominaisesta monimutkaisuudesta, pitkäaikaisuudesta ja merkittävistä taloudellisista vaikutuksista.

               (18)

               Tämän direktiivin soveltamisalaan kuuluvien asioiden käsittelyyn toimivaltaisen tuomioistuimen olisi määräydyttävä tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22 päivänä joulukuuta 2000 annetun neuvoston asetuksen (EY) N:o 44/2001 (8) mukaisesti.

               (19)

               Jotta voidaan varmistaa, että kuluttajille direktiivillä tarjottava suoja on täysin tehokas erityisesti sen kannalta, että elinkeinonharjoittajat noudattavat sopimuksen tekoa edeltävän vaiheen ja sopimuksen tietomääräyksiä, jäsenvaltioiden olisi säädettävä tehokkaista, oikeasuhteisista ja varoittavista seuraamuksista, jos direktiiviä ei noudateta.

               (20)

               On tarpeen varmistaa, että henkilöillä tai järjestöillä, joilla kansallisen lainsäädännön mukaisesti on oikeutettu etu asiassa, on käytössä oikeussuojakeinot, jotta ne voivat ryhtyä oikeustoimiin, jos direktiiviä ei noudateta.

               (21)

               On tarpeen kehittää jäsenvaltioissa sopivia ja tehokkaita menettelyitä, joilla voidaan ratkaista kuluttajien ja elinkeinonharjoittajien välisiä kiistoja. Tätä varten jäsenvaltioiden olisi edistettävä tuomioistuinten ulkopuolisten julkisten tai yksityisten riidanratkaisuelinten perustamista.

               (22)

               Jäsenvaltioiden olisi varmistettava, että kuluttajille tiedotetaan tehokkaasti kansallisista säännöksistä, joilla tämä direktiivi pannaan täytäntöön, ja niiden olisi kannustettava elinkeinonharjoittajia ja käytännesääntöjen ylläpitäjiä tiedottamaan kuluttajille alalla sovellettavista käytännesäännöistä. Korkeatasoisen kuluttajansuojan varmistamiseksi kuluttajajärjestöille voitaisiin tiedottaa käytännesäännöistä ja niitä voitaisiin pyytää osallistumaan käytännesääntöjen laatimiseen.

               (23)

               Jäsenvaltiot eivät voi riittävällä tavalla saavuttaa tämän direktiivin tavoitteita, vaan ne voidaan saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on tarpeen sisämarkkinoiden esteiden poistamiseksi ja korkeatasoisen kuluttajansuojan saavuttamiseksi.

               (24)

               Tässä direktiivissä kunnioitetaan perusoikeuksia ja otetaan huomioon erityisesti ihmisoikeuksien ja perusvapauksien suojaamiseksi tehdyssä Euroopan yleissopimuksessa ja Euroopan unionin perusoikeuskirjassa tunnustetut periaatteet.

               (25)

               Paremmasta lainsäädännöstä tehdyn toimielinten välisen sopimuksen (9) 34 kohdan mukaisesti jäsenvaltioita kannustetaan laatimaan itseään varten ja yhteisön edun vuoksi omia taulukoitaan, joista ilmenee mahdollisuuksien mukaan tämän direktiivin ja kansallisen lainsäädännön osaksi saattamista koskevien toimenpiteiden välinen vastaavuus, ja julkaisemaan ne,

         OVAT ANTANEET TÄMÄN DIREKTIIVIN:
   1 artikla
   Tarkoitus ja soveltamisala
   1.   Tämän direktiivin tarkoituksena on edistää sisämarkkinoiden moitteetonta toimintaa ja saavuttaa kuluttajansuojan korkea taso lähentämällä jäsenvaltioiden lakeja, asetuksia ja hallinnollisia määräyksiä aikaosuuksien ja pitkäkestoisten lomatuotteiden markkinointiin, myyntiin ja jälleenmyyntiin sekä aikaosuuksien vaihtoa koskeviin sopimuksiin liittyvien tiettyjen seikkojen osalta.
   2.   Tätä direktiiviä sovelletaan elinkeinonharjoittajan ja kuluttajan välisiin liiketoimiin.
   Tällä direktiivillä ei rajoiteta sellaisen kansallisen lainsäädännön soveltamista,

               a)

               jossa säädetään yleisistä sopimusoikeudellisista oikaisukeinoista;

               b)

               joka koskee kiinteän tai irtaimen omaisuuden rekisteröintiä sekä kiinteän omaisuuden luovutusta;

               c)

               joka koskee sijoittautumisedellytyksiä tai toimilupajärjestelmiä tai -vaatimuksia; ja

               d)

               joka koskee tämän direktiivin soveltamisalaan kuuluvien sopimusten kohteena olevien oikeuksien oikeudellisen luonteen määrittämistä.

         2 artikla
   Määritelmät
   1.   Tässä direktiivissä tarkoitetaan

               a)

               ’aikaosuussopimuksella’ yli vuoden kestävää sopimusta, jonka nojalla kuluttaja korvausta vastaan saa oikeuden käyttää yhtä tai useampaa yöpymismajoitukseen tarkoitettua tilaa useamman kuin yhden käyttöjakson ajan;

               b)

               ’pitkäkestoista lomatuotetta koskevalla sopimuksella’ yli vuoden kestävää sopimusta, jonka nojalla kuluttaja korvausta vastaan saa pääasiassa oikeuden majoitukseen liittyviin alennuksiin tai muihin etuuksiin joko ilman matkoja tai muita palveluita tai niiden kanssa;

               c)

               ’jälleenmyyntisopimuksella’ sopimusta, jonka nojalla elinkeinonharjoittaja korvausta vastaan auttaa kuluttajaa myymään tai ostamaan aikaosuuden tai pitkäkestoisen lomatuotteen;

               d)

               ’vaihtosopimuksella’ sopimusta, jonka nojalla kuluttaja korvausta vastaan liittyy vaihtojärjestelmään, joka antaa kyseiselle kuluttajalle oikeuden käyttää yöpymismajoitukseen tarkoitettua tilaa tai muita palveluja vastikkeena muille henkilöille annetusta väliaikaisesta oikeudesta käyttää kyseisen kuluttajan aikaosuussopimuksesta johtuvia etuuksia;

               e)

               ’elinkeinonharjoittajalla’ luonnollista henkilöä tai oikeushenkilöä, joka toimii omaan elinkeino-, liike-, käsiteollisuus- tai ammattitoimintaansa liittyvässä tarkoituksessa, sekä elinkeinonharjoittajan nimissä tai puolesta toimivaa henkilöä;

               f)

               ’kuluttajalla’ luonnollista henkilöä, joka toimii omaan elinkeino-, liike, käsiteollisuus- tai ammattitoimintaansa kuulumattomassa tarkoituksessa;

               g)

               ’liitännäissopimuksella’ sopimusta, jonka nojalla kuluttaja hankkii aikaosuussopimukseen tai pitkäkestoista lomatuotetta koskevaan sopimukseen liittyviä palveluja, ja jotka elinkeinonharjoittaja tai kolmas osapuoli toimittaa kyseisen kolmannen osapuolen ja elinkeinonharjoittajan välisen järjestelyn perusteella;

               h)

               ’pysyvällä välineellä’ välinettä, jonka avulla kuluttaja tai elinkeinonharjoittaja voi tallentaa hänelle henkilökohtaisesti osoitettuja tietoja siten, että tiedot ovat helposti saatavissa myöhempää käyttöä varten tietojen käyttötarkoituksen kannalta riittävän ajan verran, ja joka mahdollistaa tallennettujen tietojen uudelleentuottamisen muuttumattomina;

               i)

               ’käytännesäännöillä’ sopimusta tai jäsenvaltioiden laeista, asetuksista ja hallinnollisista määräyksistä riippumatonta sääntökokonaisuutta, joka määrittelee sääntöjä noudattamaan sitoutuneiden elinkeinonharjoittajien käyttäytymisen yhden tai useamman erityisen kaupallisen menettelyn tai liiketoiminnan alan osalta;

               j)

               ’käytännesääntöjen ylläpitäjällä’ tarkoitetaan tahoa, mukaan lukien elinkeinonharjoittaja tai elinkeinonharjoittajien ryhmä, joka vastaa käytännesääntöjen laatimisesta ja tarkistamisesta ja/tai sen valvomisesta, että ne, jotka ovat sitoutuneet sääntöihin, noudattavat niitä.

         2.   Laskettaessa 1 kohdan a ja b alakohdassa määritellyn aikaosuussopimuksen tai pitkäkestoista lomatuotetta koskevan sopimuksen kestoa on otettava huomioon kaikki ne sopimuksen määräykset, joiden nojalla sopimus jatkuu hiljaisen uusimisen tai jatkamisen kautta.
   3 artikla
   Mainonta
   1.   Jäsenvaltioiden on varmistettava, että kaikessa mainonnassa tuodaan esiin mahdollisuus saada 4 artiklan 1 kohdassa tarkoitetut tiedot ja ilmoitetaan, miten ja mistä ne voi saada.
   2.   Jos myynninedistämis- tai myyntitilaisuudessa kuluttajalle aiotaan tarjota henkilökohtaisesti aikaosuussopimusta, pitkäkestoista lomatuotetta koskevaa sopimusta, jälleenmyyntisopimusta tai vaihtosopimusta, elinkeinonharjoittajan on selvästi ilmoitettava kutsussa tilaisuuden kaupallinen tarkoitus ja luonne.
   3.   Jäljempänä 4 artiklan 1 kohdassa tarkoitettujen tietojen on oltava kuluttajan saatavissa koko tilaisuuden ajan.
   4.   Aikaosuutta tai pitkäkestoista lomatuotetta ei saa markkinoida tai myydä sijoituksena.
   4 artikla
   Ennen sopimuksen tekoa annettavat tiedot
   1.   Hyvissä ajoin ennen kuin kuluttaja sitoutuu sopimukseen tai tarjoukseen, elinkeinonharjoittajan on toimitettava kuluttajalle selvällä ja ymmärrettävällä tavalla tarkat ja riittävät tiedot seuraavasti:

               a)

               aikaosuussopimuksen osalta: liitteessä I oleva vakiomuotoinen tietolomake sekä lomakkeen 3 osassa vaaditut tiedot;

               b)

               pitkäkestoista lomatuotetta koskevan sopimuksen osalta: liitteessä II oleva vakiomuotoinen tietolomake sekä lomakkeen 3 osassa vaaditut tiedot;

               c)

               jälleenmyyntisopimuksen osalta: liitteessä III oleva vakiomuotoinen tietolomake sekä lomakkeen 3 osassa vaaditut tiedot;

               d)

               vaihtosopimuksen osalta: liitteessä IV oleva vakiomuotoinen tietolomake sekä lomakkeen 3 osassa vaaditut tiedot.

         2.   Elinkeinonharjoittajan on toimitettava 1 kohdassa tarkoitetut tiedot maksutta paperilla tai muulla kuluttajan helposti saatavissa olevalla pysyvällä välineellä.
   3.   Jäsenvaltioiden on varmistettava, että 1 kohdassa tarkoitetut tiedot laaditaan kuluttajan valinnan mukaan sen jäsenvaltion kielellä tai yhdellä sen kielistä, jossa kuluttaja oleskelee, tai jonka kansalainen kuluttaja on, edellyttäen, että kyseessä on yhteisön virallinen kieli.
   5 artikla
   Aikaosuussopimus, pitkäkestoista lomatuotetta koskeva sopimus, jälleenmyyntisopimus tai vaihtosopimus
   1.   Jäsenvaltioiden on varmistettava, että sopimus on kirjallisena paperilla tai muulla pysyvällä välineellä ja että se on laadittu kuluttajan valinnan mukaan sen jäsenvaltion kielellä tai yhdellä sen kielistä, jossa kuluttaja asuu tai jonka kansalainen kuluttaja on, edellyttäen, että kyseessä on yhteisön virallinen kieli.
   Jäsenvaltio, jossa kuluttaja asuu, voi kuitenkin lisäksi vaatia, että

               a)

               sopimus toimitetaan kaikissa tapauksissa kuluttajalle kyseisen jäsenvaltion kielellä tai yhdellä sen kielistä edellyttäen, että se on yhteisön virallinen kieli;

               b)

               yhtä erityistä kiinteistöä koskevan aikaosuussopimuksen osalta elinkeinonharjoittaja toimittaa kuluttajalle sopimuksesta oikeaksi todistetun käännöksen sen jäsenvaltion kielellä tai yhdellä sen kielistä, jossa kiinteistö sijaitsee, edellyttäen, että kieli on yhteisön virallinen kieli.

         Jäsenvaltio, jonka alueella elinkeinonharjoittaja harjoittaa myyntitoimintaa, voi vaatia, että sopimus toimitetaan kaikissa tapauksissa kuluttajalle kyseisen jäsenvaltion kielellä tai yhdellä sen kielistä edellyttäen, että se on yhteisön virallinen kieli.
   2.   Edellä 4 artiklan 1 kohdassa tarkoitetut tiedot ovat olennainen osa sopimusta, eikä niitä saa muuttaa, elleivät osapuolet nimenomaisesti sovi toisin tai elleivät muutokset johdu epätavallisista ja ennalta arvaamattomista olosuhteista, joihin elinkeinonharjoittaja ei voi vaikuttaa ja joiden seurauksia ei edes kaikkea huolellisuutta noudattamalla olisi voinut välttää.
   Näistä muutoksista on ilmoitettava kuluttajalle ennen sopimuksen tekemistä paperilla tai muulla pysyvällä välineellä, joka on helposti kuluttajan saatavissa.
   Sopimuksessa on erityisesti mainittava nämä muutokset.
   3.   Sopimuksessa on 4 artiklan 1 kohdassa mainittujen tietojen lisäksi oltava

               a)

               kunkin osapuolen henkilöllisyys, asuinpaikka ja allekirjoitus sekä

               b)

               sopimuksenteon paikka ja aika.

         4.   Elinkeinonharjoittajan on ennen sopimuksen tekemistä nimenomaisesti kiinnitettävä kuluttajan huomio 6 artiklassa tarkoitettuun peruuttamisoikeuteen ja peruuttamisajan pituuteen sekä 9 artiklassa tarkoitettuun ennakkomaksujen suorittamiskieltoon peruuttamisaikana.
   Kuluttajan on allekirjoitettava erikseen vastaavat sopimuslausekkeet.
   Sopimuksessa on oltava liitteessä V esitetty erillinen vakiomuotoinen peruutuslomake, jonka tarkoituksena on helpottaa 6 artiklan mukaista peruuttamisoikeuden käyttöä.
   5.   Kuluttajalle on annettava sopimuskappale tai -kappaleet, kun sopimus tehdään.
   6 artikla
   Peruuttamisoikeus
   1.   Jäsenvaltioiden on varmistettava, että kansallisen lainsäädännön mukaisten suojakeinojen lisäksi siltä varalta, että tämän direktiivin säännöksiä ei noudateta, kuluttaja voi neljäntoista kalenteripäivän kuluessa peruuttaa aikaosuussopimuksen, pitkäkestoista lomatuotetta koskevan sopimuksen, jälleenmyyntisopimuksen tai vaihtosopimuksen syytä ilmoittamatta.
   2.   Peruuttamisaika lasketaan

               a)

               päivästä, jona sopimus tai mahdollinen sitova ennakkosopimus tehtiin, tai

               b)

               päivästä, jona kuluttaja vastaanottaa sopimuksen tai mahdollisen sitovan ennakkosopimuksen, jos se on myöhempi kuin a alakohdassa tarkoitettu päivä.

         3.   Peruuttamisaika päättyy

               a)

               vuoden ja neljäntoista kalenteripäivän kuluttua tämän artiklan 2 kohdassa tarkoitetusta päivästä, jos elinkeinonharjoittaja ei ole täyttänyt 5 artiklan 4 kohdan mukaista erillistä vakiomuotoista peruutuslomaketta ja toimittanut sitä kuluttajalle kirjallisena paperilla tai muulla pysyvällä välineellä.

               b)

               kolmen kuukauden ja neljäntoista kalenteripäivän kuluttua tämän artiklan 2 kohdassa tarkoitetusta päivästä, jos 4 artiklan 1 kohdassa tarkoitettuja tietoja, liitteissä I–IV tarkoitetut sovellettavat vakiomuotoiset tietolomakkeet mukaan lukien, ei ole toimitettu kuluttajalle kirjallisena paperilla tai muulla pysyvällä välineellä.

         Jäsenvaltioiden on lisäksi säädettävä 15 artiklassa tarkoitetuista asianmukaisista seuraamuksista erityisesti sen varalta, että peruuttamisajan päättyessä elinkeinonharjoittaja on jättänyt noudattamatta tässä direktiivissä tarkoitettuja tietojenantovaatimuksia.
   4.   Jos elinkeinonharjoittaja on täyttänyt ja toimittanut kuluttajalle 5 artiklan 4 kohdassa edellytetyn vakiomuotoisen peruutuslomakkeen kirjallisena paperilla tai muulla pysyvällä välineellä yhden vuoden kuluessa tämän artiklan 2 kohdassa tarkoitetusta päivästä, peruuttamisaikaa alkaa siitä päivästä, jona kuluttaja vastaanottaa kyseisen lomakkeen. Vastaavasti jos 4 artiklan 1 kohdassa tarkoitetut tiedot, liitteissä I-IV säädetty sovellettava vakiomuotoinen tietolomake mukaan lukien, on toimitettu kuluttajalle kirjallisena paperilla tai muulla pysyvällä välineellä kolmen kuukauden kuluessa tämän artiklan 2 kohdassa tarkoitetusta päivästä, peruuttamisaika alkaa päivästä, jona kuluttaja vastaanottaa kyseiset tiedot.
   5.   Jos vaihtosopimusta tarjotaan kuluttajalle samanaikaisesti aikaosuussopimuksen yhteydessä, ainoastaan yhtä 1 kohdan mukaista peruuttamisaikaa sovelletaan molempiin sopimuksiin. Kummankin sopimuksen peruuttamisaika lasketaan aikaosuussopimuksiin sovellettavan 2 kohdan säännösten mukaisesti.
   7 artikla
   Peruuttamisoikeuden käyttöä koskevat yksityiskohtaiset säännökset
   Jos kuluttaja käyttää peruuttamisoikeuttaan, hänen on ennen peruuttamisajan päättymistä ilmoitettava elinkeinonharjoittajalle paperilla tai muulla pysyvällä välineellä päätöksestään peruuttaa sopimus. Kuluttaja voi käyttää liitteessä V olevaa vakiomuotoista peruutuslomaketta, jonka elinkeinonharjoittaja on hänelle toimittanut 5 artiklan 4 kohdan mukaisesti. Määräaikaa on noudatettu, jos ilmoitus on lähetetty ennen peruuttamisajan päättymistä.
   8 artikla
   Peruuttamisoikeuden käytön vaikutukset
   1.   Jos kuluttaja käyttää peruuttamisoikeutta, sopimuspuolten sopimuksen mukaiset velvoitteet lakkaavat.
   2.   Jos kuluttaja käyttää peruuttamisoikeutta, hän ei ole vastuussa kustannuksista eikä ennen peruuttamista mahdollisesti suoritettujen palvelujen arvosta.
   9 artikla
   Ennakkomaksu
   1.   Jäsenvaltioiden on varmistettava, että aikaosuussopimuksista, pitkäkestoisia lomatuotteita koskevista sopimuksista ja vaihtosopimuksista kuluttajan elinkeinonharjoittajalle tai kolmannelle osapuolelle maksamat kaikenlaiset ennakkomaksut, takuut, tilille talletetut vakuusmaksut, velan nimenomainen tunnustaminen tai muut suoritukset ennen 6 artiklan mukaisen peruuttamisajan päättymistä on kielletty.
   2.   Jäsenvaltioiden on varmistettava, että jälleenmyyntisopimusten osalta kuluttajan elinkeinonharjoittajalle tai kolmannelle osapuolelle maksamat kaikenlaiset ennakkomaksut, takuut, tilille talletetut vakuusmaksut, velan nimenomainen tunnustaminen tai muut suoritukset ennen kuin varsinainen myynti on tapahtunut tai jälleenmyyntisopimus muutoin irtisanottu on kielletty.
   10 artikla
   Pitkäkestoisia lomatuotteita koskeviin sopimuksiin sovellettavat erityissäännökset
   1.   Pitkäkestoisia lomatuotteita koskevien sopimusten mukaiset maksut on suoritettava porrastetun erääntymisaikataulun mukaan. Sopimuksen mukaisesta hinnasta suoritettavat muut kuin porrastetun erääntymisaikataulun mukaiset maksut on kiellettävä. Maksut, mukaan lukien jäsenmaksut, on jaettava samansuuruisiin vuotuisiin eriin. Elinkeinonharjoittajan on lähetettävä kirjallinen maksuvaatimus paperilla tai muulla pysyvällä välineellä vähintään neljätoista kalenteripäivää ennen kutakin eräpäivää.
   2.   Toisen erän maksusta lähtien kuluttajalla on oikeus irtisanoa sopimus ilman seuraamuksia ilmoittamalla siitä elinkeinonharjoittajalle neljäntoista kalenteripäivän kuluessa kutakin erää koskevan maksuvaatimuksen vastaanottamisesta. Tämä oikeus ei vaikuta voimassa olevan kansallisen lainsäädännön mukaisiin oikeuksiin irtisanoa sopimus.
   11 artikla
   Liitännäissopimusten lakkaaminen
   1.   Jäsenvaltioiden on varmistettava, että jos kuluttaja käyttää oikeutta peruuttaa aikaosuutta tai pitkäkestoista lomatuotetta koskeva sopimus, kaikki siihen liittyvät vaihtosopimukset tai kaikki muut liitännäissopimukset lakkaavat automaattisesti ilman kuluttajalle aiheutuvia kuluja.
   2.   Jos hinta katetaan kokonaan tai osittain elinkeinonharjoittajan tai kolmannen osapuolen sen ja elinkeinonharjoittajan välisen järjestelyn perusteella kuluttajalle myöntämällä luotolla, luottosopimuksen on lakattava ilman kuluttajalle aiheutuvia kuluja, jos kuluttaja käyttää oikeutta peruuttaa aikaosuussopimuksen tai pitkäkestoista lomatuotetta koskevan sopimuksen tai jälleenmyynti- tai vaihtosopimuksen, sanotun kuitenkaan vaikuttamatta kulutusluottosopimuksista 23 päivänä huhtikuuta 2008 annetun Euroopan parlamentin ja neuvoston direktiivin 2008/48/EY (10) 15 artiklan soveltamiseen.
   3.   Jäsenvaltioiden on säädettävä tällaisten sopimusten lakkaamista koskevista yksityiskohtaisista säännöistä.
   12 artikla
   Direktiivin säännösten pakottavuus ja soveltaminen kansainvälisissä tapauksissa
   1.   Jäsenvaltioiden on varmistettava, että jos sopimukseen sovelletaan jäsenvaltion lainsäädäntöä, kuluttajat eivät voi luopua tämän direktiivin mukaisista oikeuksistaan.
   2.   Jos sovelletaan kolmannen maan lainsäädäntöä, kuluttajat eivät saa jäädä ilman tämän direktiivin, sellaisena kuin se pannaan täytäntöön tuomioistuinjäsenvaltiossa, tarjoamaa suojaa, jos:

               —

               joku asianomaisista kiinteistöistä sijaitsee jäsenvaltion alueella, tai

               —

               sopimus ei suoraan koske kiinteistöä ja jos elinkeinonharjoittaja harjoittaa kaupallista tai ammatillista toimintaa jossakin jäsenvaltiossa tai suuntaa jollakin tavalla tätä toimintaa johonkin jäsenvaltioon ja sopimus kuuluu tämän toiminnan piiriin.

         13 artikla
   Riitojen ratkaiseminen tuomioistuimessa tai hallinnollisessa menettelyssä
   1.   Jäsenvaltioiden on huolehdittava, että kuluttajien etujen mukaisesti käytössä on riittävät ja tehokkaat keinot, joilla varmistetaan, että elinkeinonharjoittajat noudattavat tätä direktiiviä.
   2.   Edellä 1 kohdassa tarkoitettuihin keinoihin kuuluvat säännökset, joiden nojalla yhdellä tai useammalla seuraavista elimistä, sen mukaan kuin kansallisessa lainsäädännössä määritellään, on oikeus saattaa asia kansallisen lainsäädännön mukaisesti tuomioistuimen tai toimivaltaisen hallinnollisen viranomaisen käsiteltäväksi sen varmistamiseksi, että tämän direktiivin täytäntöönpanemiseksi annettuja kansallisia säännöksiä noudatetaan:

               a)

               julkiset elimet ja viranomaiset tai niiden edustajat;

               b)

               kuluttajajärjestöt, joilla on oikeutettu etu suojella kuluttajia;

               c)

               elinkeinoelämän järjestöt, joilla on oikeutettua etua toimia asiassa.

         14 artikla
   Kuluttajille tiedottaminen ja riitojen ratkaiseminen tuomioistuinten ulkopuolella
   1.   Jäsenvaltioiden on toteutettava asianmukaiset toimenpiteet tiedottaakseen kuluttajille kansallisesta lainsäädännöstä, jolla tämä direktiivi on saatettu osaksi kansallista lainsäädäntöä, ja niiden on tarpeen mukaan kannustettava elinkeinonharjoittajia ja käytännesääntöjen ylläpitäjiä tiedottamaan kuluttajille käytännesäännöistään.
   Komissio kannustaa erityisesti ammatillisia elimiä, järjestöjä ja yhdistyksiä laatimaan yhteisön tason käytännesääntöjä, joiden tavoitteena on helpottaa tämän direktiivin täytäntöönpanoa yhteisön oikeuden mukaisesti. Lisäksi se kannustaa elinkeinonharjoittajia ja niiden alajärjestöjä tiedottamaan kuluttajille kaikista tällaisista säännöistä ja tarvittaessa omin merkinnöin.
   2.   Jäsenvaltioiden on kannustettava riittävien ja toimivien tuomioistuinten ulkopuolisten menettelyiden perustamista tai kehittämistä tämän direktiivin soveltamisalaan kuuluvien kuluttajavalitusten ja riitojen ratkaisuun ja niiden on myös tarvittaessa kannustettava elinkeinonharjoittajia ja niiden toimialajärjestöjä tiedottamaan kuluttajille tällaisten menettelyjen olemassaolosta.
   15 artikla
   Seuraamukset
   1.   Jäsenvaltioiden on säädettävä asianmukaisista seuraamuksista sen varalta, että elinkeinonharjoittaja ei noudata tämän direktiivin nojalla annettuja kansallisia säännöksiä.
   2.   Seuraamusten on oltava tehokkaita, oikeasuhteisia ja varoittavia.
   16 artikla
   Saattaminen osaksi kansallista lainsäädäntöä
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 23 päivään helmikuuta 2011 mennessä. Niiden on viipymättä toimitettava kyseiset säännökset kirjallisina komissiolle.
   Niiden on sovellettava näitä säännöksiä 23 päivästä helmikuuta 2011 lähtien.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   17 artikla
   Uudelleentarkastelu
   Komissio tarkastelee tätä direktiiviä uudelleen ja laatii kertomuksen Euroopan parlamentille ja neuvostolle viimeistään 23 päivänä helmikuuta 2014.
   Se tekee tarvittaessa uusia ehdotuksia alalla tapahtuneeseen kehitykseen mukautumiseksi.
   Komissio voi pyytää tietoja jäsenvaltioilta ja kansallisilta sääntelyviranomaisilta.
   18 artikla
   Kumoaminen
   Kumotaan direktiivi 94/47/EY.
   Viittauksia kumottuun direktiiviin pidetään viittauksina tähän direktiiviin liitteessä VI olevan vastaavuustaulukon mukaisesti.
   19 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   20 artikla
   Osoitus
   Tämä direktiivi on osoitettu kaikille jäsenvaltioille.

      Tehty Strasbourgissa 14 päivänä tammikuuta 2009.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         A. VONDRA

      (1)  EUVL C 44, 16.2.2008, s. 27.

      (2)  Euroopan parlamentin lausunto, annettu 22. lokakuuta 2008 (ei vielä julkaistu virallisessa lehdessä) ja neuvoston päätös, tehty 18. joulukuuta 2008.

      (3)  EYVL L 280, 29.10.1994, s. 83.

      (4)  EYVL L 158, 23.6.1990, s. 59.

      (5)  EUVL L 149, 11.6.2005, s. 22.

      (6)  EYVL L 124, 8.6.1971, s. 1.

      (7)  EUVL L 177, 4.7.2008, s. 6.

      (8)  EYVL L 12, 16.1.2001, s. 1.

      (9)  EUVL C 321, 31.12.2003, s. 1.

      (10)  EUVL L 133, 22.5.2008, s. 66.

      LIITE I
      AIKAOSUUSSOPIMUSTEN VAKIOMUOTOINEN TIETOLOMAKE

      LIITE II
      PITKÄKESTOISTA LOMATUOTETTA KOSKEVAN SOPIMUKSEN VAKIOMUOTOINEN TIETOLOMAKE

      LIITE III
      JÄLLEENMYYNTISOPIMUKSEN VAKIOMUOTOINEN TIETOLOMAKE

      LIITE IV
      VAIHTOSOPIMUKSEN VAKIOMUOTOINEN TIETOLOMAKE

      LIITE V
      ERILLINEN VAKIOMUOTOINEN PERUUTTAMISLOMAKE PERUUTTAMISOIKEUDEN KÄYTÖN HELPOTTAMISEKSI

      LIITE VI
      VASTAAVUUSTAULUKKO TÄMÄN DIREKTIIVIN JA DIREKTIIVIN 94/47/EY SÄÄNNÖSTEN VÄLILLÄ

                  Direktiivi 94/47/EY

                  Tämä direktiivi

                  1 artiklan ensimmäinen kohta

                  1 artiklan 1 kohta ja 2 kohdan ensimmäinen alakohta

                  1 artiklan toinen kohta

                  —

                  1 artiklan kolmas kohta

                  1 artiklan 2 kohdan toinen alakohta

                  2 artiklan ensimmäinen luetelmakohta

                  2 artiklan 1 kohdan a alakohta

                  —

                  2 artiklan 1 kohdan b alakohta (uusi)

                  —

                  2 artiklan 1 kohdan c alakohta (uusi)

                  —

                  2 artiklan 1 kohdan d alakohta (uusi)

                  2 artiklan toinen luetelmakohta

                  —

                  2 artiklan kolmas luetelmakohta

                  2 artiklan 1 kohdan e alakohta

                  2 artiklan neljäs luetelmakohta

                  2 artiklan 1 kohdan f alakohta

                  —

                  2 artiklan 1 kohdan g alakohta (uusi)

                  —

                  2 artiklan 1 kohdan h alakohta (uusi)

                  —

                  2 artiklan 1 kohdan i alakohta (uusi)

                  —

                  2 artiklan 1 kohdan j alakohta (uusi)

                  —

                  2 artiklan 2 kohta (uusi)

                  3 artiklan 1 kohta

                  4 artiklan 1 kohta

                  3 artiklan 2 kohta

                  5 artiklan 2 kohta

                  3 artiklan 3 kohta

                  3 artiklan 1 kohta

                  —

                  3 artiklan 2 kohta (uusi)

                  —

                  3 artiklan 3 kohta (uusi)

                  —

                  3 artiklan 4 kohta (uusi)

                  4 artiklan ensimmäinen luetelmakohta

                  5 artiklan 1 kohdan ensimmäinen alakohta ja 2 kohdan ensimmäinen alakohta

                  4 artiklan toinen luetelmakohta

                  4 artiklan 3 kohta ja 5 artiklan 1 kohta

                  —

                  4 artiklan 2 kohta (uusi)

                  —

                  5 artiklan 4 kohta (uusi)

                  —

                  5 artiklan 5 kohta (uusi)

                  5 artiklan 1 kohdan johdantolause

                  6 artiklan 1 kohta

                  5 artiklan 1 kohdan ensimmäinen luetelmakohta

                  6 artiklan 1 ja 2 kohta

                  5 artiklan 1 kohdan toinen luetelmakohta

                  6 artiklan 3 ja 4 kohta

                  5 artiklan 1 kohdan kolmas luetelmakohta

                  6 artiklan 3 kohta

                  —

                  6 artiklan 5 kohta (uusi)

                  5 artiklan 2 kohta

                  7 artikla

                  —

                  8 artiklan 1 kohta (uusi)

                  5 artiklan 3 kohta

                  8 artiklan 2 kohta

                  5 artiklan 4 kohta

                  8 artiklan 2 kohta

                  6 artikla

                  9 artiklan 1 kohta

                  —

                  9 artiklan 2 kohta (uusi)

                  —

                  10 artiklan 1 kohta (uusi)

                  —

                  10 artiklan 2 kohta (uusi)

                  —

                  11 artiklan 1 kohta (uusi)

                  7 artiklan ensimmäinen kohta

                  11 artiklan 2 kohta

                  7 artiklan toinen kohta

                  11 artiklan 3 kohta

                  8 artikla

                  12 artiklan 1 kohta

                  9 artikla

                  12 artiklan 2 kohta

                  10 artikla

                  13 ja 15 artikla

                  11 artikla

                  —

                  —

                  14 artiklan 1 kohta (uusi)

                  —

                  14 artiklan 2 kohta (uusi)

                  12 artikla

                  16 artikla

                  —

                  17 artikla (uusi)

                  —

                  18 artikla (uusi)

                  —

                  19 artikla (uusi)

                  13 artikla

                  20 artikla

                  Liite

                  Liite I

                  Liitteessä oleva a kohta

                  5 artiklan 3 kohdan a alakohta ja liitteessä I olevan 1 osan ensimmäinen ruutu

                  Liitteessä oleva b kohta

                  Liitteessä I olevan 1 osan kolmas ruutu ja liitteessä I olevan 3 osan 1 kohdan ensimmäinen luetelmakohta

                  Liitteessä oleva c kohta

                  Liitteessä I olevan 1 osan toinen ruutu ja liitteessä I olevan 3 osan 2 kohdan ensimmäinen luetelmakohta

                  Liitteessä olevan d kohdan 1 alakohta

                  Liitteessä I olevan 3 osan 3 kohdan ensimmäinen luetelmakohta

                  Liitteessä olevan d kohdan 2 alakohta

                  Liitteessä I olevan 1 osan neljäs ruutu ja liitteessä I olevan 3 osan 3 kohdan toinen luetelmakohta

                  Liitteessä olevan d kohdan 3 alakohta

                  Liitteessä I olevan 3 osan 3 kohdan kolmas luetelmakohta

                  Liitteessä olevan d kohdan 4 alakohta

                  Liitteessä I olevan 3 osan 3 kohdan ensimmäinen luetelmakohta

                  Liitteessä olevan d kohdan 5 alakohta

                  Liitteessä I olevan 3 osan 3 kohdan neljäs luetelmakohta

                  Liitteessä oleva e kohta

                  Liitteessä I olevan 1 osan kuudes ruutu ja liitteessä I olevan 3 osan 2 kohdan toinen luetelmakohta

                  Liitteessä oleva f kohta

                  Liitteessä I olevan 1 osan kuudes ruutu ja liitteessä I olevan 3 osan 2 kohdan kolmas luetelmakohta

                  Liitteessä oleva g kohta

                  Liitteessä I olevan 3 osan 6 kohdan ensimmäinen luetelmakohta

                  Liitteessä oleva h kohta

                  Liitteessä I olevan 1 osan neljäs ruutu

                  Liitteessä oleva i kohta

                  Liitteessä I olevan 1 osan viides ja kuudes ruutu ja liitteessä I olevan 3 osan 4 kohdan ensimmäinen luetelmakohta

                  Liitteessä oleva j kohta

                  Liitteessä I olevan 2 osan kolmas luetelmakohta

                  Liitteessä oleva k kohta

                  Liitteessä I olevan 2 osan seitsemäs ruutu ja liitteessä I olevan 3 osan 6 kohdan toinen luetelmakohta

                  Liitteessä oleva l kohta

                  Liitteessä I olevan 2 osan ensimmäinen ja kolmas luetelmakohta, liitteessä I olevan 3 osan 5 kohdan ensimmäinen luetelmakohta ja liite V (uusi)

                  Liitteessä oleva m kohta

                  5 artiklan 3 kohdan b alakohta

                  —

                  Liitteessä I olevan 1 osan kahdeksas ruutu (uusi)

                  —

                  Liitteessä I olevan 2 osan toinen luetelmakohta (uusi)

                  —

                  Liitteessä I olevan 2 osan neljäs luetelmakohta (uusi)

                  —

                  Liitteessä I olevan 3 osan 1 kohdan toinen luetelmakohta (uusi)

                  —

                  Liitteessä I olevan 3 osan 4 kohdan toinen luetelmakohta (uusi)

                  —

                  Liitteessä I olevan 3 osan 5 kohdan toinen luetelmakohta (uusi)

                  —

                  Liitteessä I olevan 3 osan 6 kohdan kolmas luetelmakohta (uusi)

                  —

                  Liitteessä I olevan 3 osan 6 kohdan neljäs luetelmakohta (uusi)

                  —

                  Liitteet II–V (uusi)


Avis juridique important

|

32003L0034

Euroopan parlamentin ja neuvoston direktiivi 2003/34/EY, annettu 26 päivänä toukokuuta 2003, tiettyjen vaarallisten aineiden ja valmisteiden markkinoille saattamisen ja käytön rajoituksista annetun neuvoston direktiivin 76/769/ETY muuttamisesta kahdennenkymmenennenkolmannen kerran (syöpää tai perimän muutoksia aiheuttaviksi tai lisääntymiselle vaarallisiksi luokiteltavat aineet — c/m/r)

Virallinen lehti nro L 156 , 25/06/2003 s. 0014 - 0016

Euroopan parlamentin ja neuvoston direktiivi 2003/34/EY,annettu 26 päivänä toukokuuta 2003,tiettyjen vaarallisten aineiden ja valmisteiden markkinoille saattamisen ja käytön rajoituksista annetun neuvoston direktiivin 76/769/ETY muuttamisesta kahdennenkymmenennenkolmannen kerran (syöpää tai perimän muutoksia aiheuttaviksi tai lisääntymiselle vaarallisiksi luokiteltavat aineet - c/m/r)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 95 artiklan,ottavat huomioon komission ehdotuksen(1),ottavat huomioon Euroopan talous- ja sosiaalikomitean lausunnon(2),noudattavat perustamissopimuksen 251 artiklassa määrättyä menettelyä(3), ja ottavat huomioon sovittelukomitean 17 päivänä maaliskuuta 2003 hyväksymän yhteisen tekstin,sekä katsovat seuraavaa:(1) Perustamissopimuksen 14 artiklan mukaisesti on luotava alue, jolla ei ole sisäisiä rajoja ja jolla taataan tavaroiden, henkilöiden, palvelujen ja pääomien vapaa liikkuvuus.(2) Euroopan parlamentti ja neuvosto tekivät 29 päivänä maaliskuuta 1996 päätöksen N:o 646/96/EY syöväntorjunnan toimintaohjelman hyväksymisestä kansanterveyden alalla vuosiksi 1996-2000(4).(3) Terveyden suojelun ja kuluttajien turvallisuuden parantamiseksi syöpää tai perimän muutoksia aiheuttaviksi tai lisääntymiselle vaarallisiksi luokiteltuja aineita sekä niitä aineita sisältäviä valmisteita ei saa saattaa markkinoille suuren yleisön käyttöön. Komission olisi annettava mahdollisimman pian ehdotus, jolla kielletään näitä aineita sisältävien tuotteiden käyttö, jos on olemassa tieteellistä näyttöä siitä, että näitä aineita vapautuu näistä tuotteista, mikä johtaa suuren yleisön altistumiseen näille aineille ja suurelle yleisölle aiheutuvaan riskiin.(4) Direktiivin 76/769/ETY muuttamisesta neljännentoista kerran 20 päivänä joulukuuta 1994 annetussa Euroopan parlamentin ja neuvoston direktiivissä 94/60/EY(5) vahvistetaan direktiivin 76/769/ETY(6) liitteessä I olevaan 29, 30 ja 31 kohtaan liittyvässä lisäyksessä luettelo syöpää tai perimän muutoksia aiheuttaviksi tai lisääntymiselle vaarallisiksi luokiteltavista, ryhmään 1 tai 2 kuuluvista aineista. Näitä aineita ja niitä sisältäviä valmisteita ei saa saattaa markkinoille suuren yleisön käyttöön.(5) Direktiivin 94/60/EY mukaan komissio esittää Euroopan parlamentille ja neuvostolle ehdotuksen kyseisen luettelon täydentämisestä viimeistään kuuden kuukauden kuluessa siitä, kun vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetussa neuvoston direktiivissä 67/548/ETY(7) olevan liitteen I, joka sisältää syöpää tai perimän muutoksia aiheuttaviksi tai lisääntymiselle vaarallisiksi luokiteltavia, ryhmään 1 tai 2 kuuluvia aineita, mukauttaminen tekniikan kehitykseen on julkaistu.(6) Direktiivin 67/548/ETY ja erityisesti sen liitteen I mukauttamisesta tekniikan kehitykseen kahdennenkymmenennenviidennen kerran 15 päivänä joulukuuta 1998 annettu komission direktiivi 98/98/EY(8) koskee 20:tä ainetta, jotka on äskettäin luokiteltu syöpää tai perimän muutoksia aiheuttaviksi tai lisääntymiselle vaarallisiksi, ryhmään 1 tai 2 kuuluviksi aineiksi. Direktiivin 67/548/ETY ja erityisesti sen liitteen I mukauttamisesta tekniikan kehitykseen kahdennenkymmenennenkuudennen kerran 19 päivänä toukokuuta 2000 annettu komission direktiivi 2000/32/EY(9) koskee kahta ainetta, jotka on äskettäin luokiteltu syöpää tai perimän muutoksia aiheuttaviksi tai lisääntymiselle vaarallisiksi, ryhmään 1 tai 2 kuuluviksi aineiksi. Nämä aineet on lisättävä direktiivin 76/769/ETY liitteessä I olevan lisäyksen 29, 30 ja 31 kohtaan.(7) Syöpää tai perimän muutoksia aiheuttaviksi tai lisääntymiselle vaarallisiksi äskettäin luokiteltujen aineiden riskit ja hyödyt on otettu huomioon.(8) Tätä direktiiviä sovelletaan rajoittamatta niiden yhteisön säännösten soveltamista, joilla vahvistetaan työntekijöiden suojelun vähimmäisvaatimukset. Nämä säännökset sisältyvät toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annettuun neuvoston direktiiviin 89/391/ETY(10) ja siihen perustuviin erityisdirektiiveihin, erityisesti työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta 28 päivänä kesäkuuta 1990 annettuun neuvoston direktiiviin 90/394/ETY(11),OVAT ANTANEET TÄMÄN DIREKTIIVIN:1 artiklaLiitteessä luetellut aineet lisätään direktiivin 76/769/ETY liitteessä I olevaan, 29, 30 ja 31 kohtaa koskevaan lisäykseen.2 artikla1. Jäsenvaltioiden on annettava ja julkaistava viimeistään 15 päivänä heinäkuuta 2004 tämän direktiivin noudattamisen edellyttämät lait, asetukset ja hallinnolliset määräykset. Niiden on ilmoitettava tästä komissiolle viipymättä.Jäsenvaltioiden on sovellettava näitä säännöksiä 15 päivästä tammikuuta 2005.2. Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.3 artiklaTämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.4 artiklaTämä direktiivi on osoitettu kaikille jäsenvaltioille.Tehty Brysselissä 26 päivänä toukokuuta 2003.Euroopan parlamentin puolestaPuhemiesP. CoxNeuvoston puolestaPuheenjohtajaG. Drys(1) EYVL C 213 E, 31.7.2001, s. 263.(2) EYVL C 311, 7.11.2001, s. 7.(3) Euroopan parlamentin lausunto, annettu 5. helmikuuta 2002 ( EYVL C 284 E, 21.11.2002, s. 88), neuvoston yhteinen kanta, vahvistettu 3. kesäkuuta 2002 (EYVL C 197 E, 20.8.2002, s. 1) ja Euroopan parlamentin päätös, tehty 10. lokakuuta 2002 (ei vielä julkaistu virallisessa lehdessä). Euroopan parlamentin päätös, tehty 27. maaliskuuta 2003 ja neuvoston päätös, tehty 8. huhtikuuta 2003.(4) EYVL L 95, 16.4.1996, s. 9, päätös kumottu Euroopan parlamentin ja neuvoston päätöksellä N:o 1786/2002/EY (EYVL L 271, 9.10.2002, s. 1).(5) EYVL L 365, 31.12.1994, s. 1.(6) EYVL L 262, 27.9.1976, s. 201, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2003/11/EY (EYVL L 42, 15.2.2003, s. 45).(7) EYVL 196, 16.8.1967, s. 1, direktiivi sellaisena kuin se on viimeksi muutettuna komission direktiivillä 2001/59/EY (EYVL L 225, 21.8.2001, s. 1).(8) EYVL L 355, 30.12.1998, s. 1, direktiivi sellaisena kuin se on muutettuna komission päätöksellä 2000/368/EY (EYVL L 136, 8.6.2000, s. 108).(9) EYVL L 136, 8.6.2000, s. 1.(10) EYVL L 183, 29.6.1989, s. 1.(11) EYVL L 196, 26.7.1990, s.1, direktiivi sellaisena kuin se on viimeksi muutettuna direktiivillä 1999/38/EY (EYVL L 138, 1.6.1999, s. 66).LIITEKohta 29 - Syöpää aiheuttavat aineet: ryhmä 2>TAULUKON PAIKKA>Kohta 30 - Perimän muutoksia aiheuttavat aineet: ryhmä 2>TAULUKON PAIKKA>Kohta 31 - Lisääntymiselle vaaralliset aineet: ryhmä 2>TAULUKON PAIKKA>


Avis juridique important

|

31979L0032

Toinen neuvoston direktiivi 79/32/ETY, annettu 18 päivänä joulukuuta 1978, muista valmistetun tupakan kulutukseen kohdistuvista veroista kuin liikevaihtoveroista

Virallinen lehti nro L 010 , 16/01/1979 s. 0008 - 0010 Suomenk. erityispainos Alue 9 Nide 1 s. 0080  Kreikank. erityispainos: Luku 09 Nide 1 s. 0106  Ruotsink. erityispainos Alue 9 Nide 1 s. 0080  Espanjank. erityispainos: Luku 09 Nide 1 s. 0111  Portugalink. erityispainos: Luku 09 Nide 1 s. 0111

TOINEN NEUVOSTON DIREKTIIVI,annettu 18 päivänä joulukuuta 1978,muista valmistetun tupakan kulutukseen kohdistuvista veroista kuin liikevaihtoveroista (79/32/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuk sen ja erityisesti sen 99 ja 100 artiklan,ottaa huomioon muista valmistetun tupakan kulutukseen kohdistuvista veroista kuin liikevaihtoveroista 19 päivänä joulukuuta 1972 annetun neuvoston direktiivin 72/464/ETY(), sellaisena kuin se on muutettuna direktiiveillä 74/318/ETY(), 75/786/ETY(), 76/911/ETY() ja 77/805/ETY(),ottaa huomioon komission ehdotuksen(),ottaa huomioon edustajakokouksen lausunnon(),ottaa huomioon talous- ja sosiaalikomitean lausunnon(),sekä katsoo, ettävalmistettua tupakkaa on useita eri lajeja, jotka eroavat toisistaan ominaisuuksiltaan ja käyttötarkoituksiltaan,nämä valmistetun tupakan eri lajit olisi määriteltävä, jataloudellisista syistä olisi tietyille jäsenvaltioille myönnettävä väliaikaisia poikkeuksia,ON ANTANUT TÄMÄN DIREKTIIVIN:1 artikla1. Direktiivin 72/464/ETY 3 artiklan 2 kohtaa sovellettaessa valmistettuna tupakkana on pidettävä:a) sikareita ja pikkusikareita;b) savukkeita;c) piippu- ja savuketupakkaa;d) nuuskaa;e) purutupakkaa.sellaisina kuin ne on määritelty 2 6 artiklassa.2. Jäljempänä 2 6 artiklassa tarkoitetut määritelmät eivät rajoita niissä tarkoitettujen tuotteiden eri ryhmiin sovellettavien verotusjärjestelmien tai -tasojen määräämistä, edellä sanotun kuitenkaan rajoittamatta olemassa olevien yhteisön säännösten soveltamista.2 artiklaSikareina tai pikkusikareina on pidettävä sellaisinaan poltettavia:1. tupakkakääröjä, jotka koostuvat kokonaan luonnontupakasta;2. tupakkakääröjä, joissa on luonnontupakasta valmistettu peitelehti;3. tupakkakääröjä, joissa on sikarien tavanomaista väriä oleva peitelehti sekä käärelehti, jotka molemmat on valmistettu yhteisen tullitariffin alanimikkeeseen 24.02 E kuuluvasta rekonstruoidusta tupakasta, jos tupakkaleikkeistä vähintään 60 painoprosenttia on enemmän kuin 1,75 millimetrin levyisiä ja pituisia ja jos peitelehti on kierretty vähintään 30 asteen terävään kulmaan sikarin pituusakseliin nähden;4. tupakkakääröjä, joissa on sikarien tavanomaista väriä oleva peitelehti, joka on valmistettu yhteisen tullitariffin alanimikkeeseen 24.02 E kuuluvasta rekonstruoidusta tupakasta, jos näiden tupakkakääröjen kappalepaino ilman suodatinta ja holkkia on vähintään 2,3 grammaa ja jos vähintään 60 painoprosenttia tupakkaleikkeistä on enemmän kuin 1,75 millimetrin levyisiä ja pituisia ja jos tupakkakääröjen ympärysmitta vähintään kolmannekselta niiden pituutta on vähintään 34 millimetriä.3 artikla1. Savukkeina on pidettävä sellaisenaan poltettavia tupakkakääröjä, jotka eivät ole 2 artiklassa tarkoitettuja sikareita tai pikkusikareita.2. Valmisteverotuksessa 1 kohdassa tarkoitettua tupakkakääröä on pidettävä kahtena savukkeena, jos se ilman suodatinta ja holkkia on pitempi kuin 9 senttimetriä mutta enintään 18 senttimetriä, kolmena savukkeena, jos se ilman suodatinta ja holkkia on pitempi kuin 18 senttimetriä mutta enintään 27 senttimetriä, ja niin edelleen.4 artiklaPiippu- ja savuketupakkana on pidettävä:1. leikattua tai muutoin paloiteltua, riivittyä tai laatoiksi puristettua tupakkaa, jota voidaan polttaa ilman teollista lisävalmistusta;2. vähittäismyyntipakkauksiin pakattuja tupakanjätteitä, joita 2 ja 3 artikla eivät koske ja joita voidaan polttaa.5 artiklaPurutupakkana on pidettävä kääröinä, tankoina, suikaleina, kuutioina tai laattoina vähittäismyyntipakkauksiin pakattua tupakkaa, joka on erityisesti valmistettu pureskeltavaksi eikä poltettavaksi.6 artiklaNuuskana on pidettävä jauhemaista tai raemaista tupakkaa, joka on erityisesti valmistettu sieraimiin vedettäväksi eikä poltettavaksi.7 artikla1. Sikareihin ja pikkusikareihin on rinnastettava tuotteet, jotka koostuvat osittain muista aineksista kuin tupakasta mutta täyttävät muut 2 artiklassa säädetyt edellytykset, kuitenkin ainoastaan, jos näissä tuotteissa on kussakin- luonnontupakasta valmistettu peitelehti,- peitelehti ja käärelehti, jotka molemmat on valmistettu rekonstruoidusta tupakasta,- rekonstruoidusta tupakasta valmistettu peitelehti.2. Savukkeisiin sekä piippu- ja savuketupakkaan on rinnastettava tuotteet, jotka koostuvat kokonaan tai osittain muista aineksista kuin tupakasta mutta täyttävät muut 3 tai 4 artiklassa säädetyt edellytykset.Poiketen siitä, mitä ensimmäisessä alakohdassa säädetään, tupakkaa sisältämättömiä tuotteita ei ole pidettävä valmistettuna tupakkana, jos niitä käytetään ainoastaan lääkintätarkoituksiin.3. Purutupakkaan ja nuuskaan on rinnastettava tuotteet, jotka koostuvat osittain muista aineksista kuin tupakasta mutta täyttävät muut 5 tai 6 artiklassa säädetyt edellytykset.8 artikla1. Poiketen siitä, mitä 2 artiklassa säädetään, Saksan liittotasavalta saa rinnastaa sikareihin tupakkakääröt, joissa ei ole käärelehteä ja joiden peitelehti on kierretty pienempään kuin 30 asteen kulmaan käärön pituusakseliin nähden mutta jotka muilta ominaisuuksiltaan täyttävät 2 artiklan 3 kohdassa tarkoitetut edellytykset, sekä tupakkakääröt, joiden ympärysmitta on vähemmän kuin 34 millimetriä vähintään kolmannekselta niiden pituutta mutta jotka muilta ominaisuuksiltaan täyttävät 2 artiklan 4 kohdassa tarkoitetut edellytykset.2. Poiketen siitä, mitä 2 artiklan 3 kohdassa säädetään, Tanska saa rinnastaa sikareihin tupakkakääröt, joissa vähintään 60 painoprosenttia tupakkaleikkeistä on vähintään 1,19 millimetrin mutta enintään 1,75 millimetrin levyisiä ja pituisia mutta jotka muilta ominaisuuksiltaan täyttävät 2 artiklan 3 kohdassa tarkoitetut edellytykset.3. Poiketen siitä, mitä 3 artiklan 2 kohdassa säädetään, Tanska saa pitää yhtenä savukkeena savuketta, joka ilman suodatinta ja holkkia on enintään 10 senttimetrin pituinen.4. Direktiivissä 77/805/ETY vahvistetun valmistetun tupakan valmisteveron rakenteiden yhdenmukaistamisen toisen vaiheen päättyessä ja viimeistään 31 päivänä joulukuuta 1981 edellä 1, 2 ja 3 kohdassa tarkoitettujen jäsenvaltioiden on lakattava soveltamasta näissä kohdissa säädettyjä poikkeuksia.9 artikla1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1980. Niiden on ilmoitettava tästä komissiolle viipymättä.2. Tanska voi jättää tämän direktiivin säännökset voimaan saattamatta Grönlannissa.3. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.10 artiklaTämä direktiivi on osoitettu kaikille jäsenvaltioille.Tehty Brysselissä 18 päivänä joulukuuta 1978.Neuvoston puolestaPuheenjohtajaH.-D. GENSCHER() EYVL N:o L 303, 31.12.1972, s. 1() EYVL N:o L 180, 3.7.1974, s. 30() EYVL N:o L 330, 24.12.1975, s. 51() EYVL N:o L 354, 24.12.1976, s. 33() EYVL N:o L 338, 28.12.1977, s. 22() EYVL N:o C 72, 27.6.1974, s. 15() EYVL N:o C 155, 9.12.1974, s. 73() EYVL N:o C 125, 16.10.1974, s. 38


Avis juridique important

|

31989L0395

Neuvoston direktiivi 89/395/ETY, annettu 14 päivänä kesäkuuta 1989, kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun direktiivin 79/112/ETY muuttamisesta

Virallinen lehti nro L 186 , 30/06/1989 s. 0017 - 0020 Suomenk. erityispainos Alue 15 Nide 9 s. 0066  Ruotsink. erityispainos Alue 15 Nide 9 s. 0066

NEUVOSTON DIREKTIIVI,annettu 14 päivänä kesäkuuta 1989,kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun direktiivin 79/112/ETY muuttamisesta (89/395/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 a artiklan,ottaa huomioon komission ehdotuksen(1),toimii yhteistyössä Euroopan parlamentin kanssa(2),ottaa huomioon talous- ja sosiaalikomitean lausunnon(3),sekä katsoo, ettäneuvoston direktiivissä 79/112/ETY(4), sellaisena kuin se on viimeksi muutettuna direktiivillä 86/197/ETY(5), säädetään useassa tapauksessa mahdollisuuksista tehdä kansallisia poikkeuksia,edellä mainitut poikkeukset tulisi poistaa sekä sisämarkkinoiden toteuttamiseksi että yhteisön kaikkien kuluttajien tiedon saannin edistämiseksi,varsinkin direktiivin 79/112/ETY antamisen jälkeen saatu kokemus luo mahdollisuudet sen ulottamiselle koskemaan ravintoloita, sairaaloita, ruokaloita ja muita vastaavia suurtalouksia koko yhteisössä,vähimmäissäilyvyyspäivämäärän merkitseminen on osoittautunut tärkeäksi; vielä vaativampaa päiväysmerkintäjärjestelmää tulisi kuitenkin käyttää yleisen terveyden turvaamiseksi niiden elintarvikkeiden osalta, jotka ovat mikrobiologisesti erittäin helposti pilaantuvia; epäselviä tapauksia varten olisi säädettävä yhteisön menettelystä,tämä direktiivi koskee ainoastaan elintarvikkeiden merkintöjä, esillepanoa ja mainontaa, eikä kysymys elintarvikkeiden tai niiden ainesosien säteilyttämisen sallimisesta tai kieltämisestä kuulu tähän direktiiviin,rajoittamatta yhteisön tulevaa päätöksentekoa asiassa on kuluttajan oikeus saada tietää elintarvikkeen säteilyttämisestä, kun sellainen käsittely on sallittua, tunnustettava kuitenkin jo nyt; tämän vuoksi tulisi säätää, että kaikissa elintarvikkeissa, jotka ovat läpikäyneet sellaisen käsittelyn, on oltava vastaava merkintä; erityissäännöksiä koostetuista elintarvikkeista, jotka sisältävät ionisoivalla säteilyllä käsiteltyjä ainesosia, ei kuitenkaan anneta ennen kuin itse säteilyttämiskäsittelyä koskevat säännökset on hyväksytty,jäsenvaltioiden välisen kaupan helpottamiseksi voidaan säätää, että vaiheissa, jotka edeltävät myyntiä kuluttajalle, vain välttämättömät tiedot ilmoitetaan uloimmassa pakkauksessa, ja valmiiksi pakattua elintarviketta koskevat pakolliset tiedot merkitään pelkästään elintarvikkeeseen liittyviin kaupallisiin asiakirjoihin, janiissä tapauksissa, joissa neuvosto siirtää komissiolle toimivallan elintarvikkeita koskevien säännösten täytäntöönpanoon, tulisi säätää menettelystä jäsenvaltioiden ja komission välisen kiinteän yhteistyön toteuttamiseksi päätöksellä 69/414/ETY(6) perustetussa pysyvässä elintarvikekomiteassa,ON ANTANUT TÄMÄN DIREKTIIVIN:1 artikla Muutetaan direktiiviä 79/112/ETY seuraavasti:1 Korvataan direktiivin nimi seuraavasti:"Neuvoston direktiivi, annettu 18 päivänä joulukuuta 1978, kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä."2 Korvataan 1 artiklan 2 kohta seuraavasti:"2 Tätä direktiiviä sovelletaan myös elintarvikkeisiin, jotka ovat tarkoitetut toimitettavaksi ravintoloihin, sairaaloihin, ruokaloihin ja muihin vastaaviin joukkoruokailupisteisiin, jäljempänä `suurtaloudet`."3 Korvataan 1 artiklan 3 kohdan b alakohdan ilmaisu "kuluttajalle" ilmaisuksi "kuluttajalle ja suurtalouksille."4 Korvataan 2 artiklan 1 kohdan b alakohta seuraavasti:"b) jollei luonnon kivennäisvesiä ja erityisravintoa koskevista yhteisön säännöksistä muuta johdu, esittää, että elintarvikkeeseen liittyy ihmisen sairauksia ennalta ehkäiseviä, hoitavia tai parantavia ominaisuuksia tai viitata sellaisiin ominaisuuksiin."5 Korvataan 3 artiklan 1 kohdan 4 alakohta seuraavasti:"4 Vähimmäissäilyvyyspäivämäärä, tai jos kyseessä on mikrobiologisesti erittäin helposti pilaantuva elintarvike, "päivämäärä, jota ennen tuote on käytettävä;""6 Lisätään 4 artiklaan kohta seuraavasti:"3 Edellä 1 ja 2 kohdassa tarkoitetut yhteisön säännökset annetaan 17 artiklassa säädettyä menettelyä noudattaen."7 Korvataan 5 artiklan 1 kohdassa ilmaisu "kuluttajalle" ilmaisulla "kuluttajalle ja suurtalouksille."8 Lisätään 5 artiklan 3 kohtaan seuraavasti:"Ionisoivalla säteilyllä käsiteltyyn elintarvikkeeseen on liitettävä jokin seuraavista merkinnöistä:- espanjaksi:"irradiado" tai "tratado con radiacion ionizante"- tanskaksi:"bestrålet/..." tai "strålekonserveret" tai "behandlet med ioniserende stråling" tai "konserveret met ioniserende stråling"- saksaksi:"bestrahlt" tai "mit ionisierenden Strahlen behandelt"- kreikaksi:"åðåæåñãáóì´Yíï ìå éïíãßæïõóá áêôéíïâïëßá" tai "áêôéíïâïëçì´Yíï"- englanniksi:"irradiated" tai "treated with ionizing radiation"- ranskaksi:"traité par rayonnements ionisants" tai "traité par ionisation"- italiaksi:"irradiato" tai "trattato con radiazioni ionizzanti"- hollanniksi:"doorstraald" tai "door bestraling behandeld" tai "met ioniserende stralen behandeld"- portugaliksi:"irradiado" tai "tratado por irradiaçào" tai "tratado por radiaçào ionizante"."9 Korvataan 6 artiklan 5 kohdan b alakohdan ensimmäinen luetelmakohta seuraavasti:" - elintarvikkeen ainesosat, jotka kuuluvat johonkin liitteessä I mainittuun ryhmään, voidaan ilmoittaa käyttäen yksinomaan asiaankuuluvaa ryhmänimeä. Liitettä I voidaan muuttaa 17 artiklassa säädettyä menettelyä noudattaen."10 Lisätään 6 artiklan 5 kohdan b alakohdan kolmanteen luetelmakohtaan seuraavaa:"Nämä säännökset on annettava 17 artiklassa säädettyä menettelyä noudattaen."11 Korvataan 6 artiklan 5 kohdan b alakohdan neljäs luetelmakohta seuraavasti:" - erityiset yhteisön säännökset, jotka koskevat ainesosan ilmoittamista ionisoivalla säteilyllä käsitellyksi, annetaan myöhemmin perustamissopimuksen 100 a artiklaa noudattaen."12 Lisätään 6 artiklan 6 kohtaan alakohta seuraavasti:"Tässä kohdassa tarkoitetut yhteisön säännökset annetaan 17 artiklassa säädettyä menettelyä noudattaen."13 Lisätään 7 artiklan 3 kohtaan alakohta seuraavasti:"Tässä kohdassa tarkoitetut yhteisön säännökset annetaan 17 artiklassa säädettyä menettelyä noudattaen."14 Korvataan 8 artiklan 4 kohta seuraavasti:"4 Jos kiinteää elintarviketta pidetään kaupan astiassa olevassa liemessä, merkinnöissä on ilmoitettava myös elintarvikkeen valutettu nettopaino.Tässä kohdassa liemellä tarkoitetaan jäljempänä mainittuja tuotteita sellaisenaan, mahdollisesti seoksina sekä myös jäädytettyinä tai pakastettuina, jos liuos on valmisteessa pelkästään välttämättömien perusainesten apuaineena, jolla ei ole ratkaisevaa merkitystä kuluttajan valinnan kannalta: vesi, suolojen vesiliuokset, suolavesi; elintarvikehappojen vesiliuokset, etikka; sokereiden vesiliuokset, muiden makeutusaineiden vesiliuokset; hedelmä- ja vihannesmehut, kun kyse on hedelmistä ja vihanneksista.Luetteloa voidaan täydentää 17 artiklassa säädettyä menettelyä noudattaen.Valutetun nettopainon määrittämisessä käytettävistä menetelmistä päätetään 17 artiklassa säädettyä menettelyä noudattaen."15 Lisätään 8 artiklaan kohta seuraavasti:"7 Edellä 1 kohdassa 2 kohdan b ja d alakohdassa sekä 5 kohdassa tarkoitetut yhteisön säännökset annetaan 17 artiklassa säädettyä menettelyä noudattaen."16 Poistetaan 9 artiklan 2 kohdan toinen ja kolmas alakohta.17 Korvataan 9 artiklan 5 kohta seuraavasti:"5 Jäsenvaltiot voivat alueellaan sallia 31 päivään joulukuuta 1992 asti, että vähimmäissäilyvyyden päivämäärä ilmoitetaan muutoin kuin vähimmäissäilyvyyspäivämääränä.Jäsenvaltioiden on ilmoitettava komissiolle ja muille jäsenvaltioille kaikista tämän kohdan mukaisesti toteuttamistaan toimenpiteistä, edellä sanotun kuitenkaan rajoittamatta 22 artiklassa säädetyn ilmoitusmenettelyn soveltamista."18 Korvataan 9 artiklan 6 kohta seuraavasti:"6 Jollei yhteisön muista päivämäärän merkitsemiseen velvoittavista säännöksistä muuta johdu, seuraavien elintarvikkeiden osalta säilyvyyspäivämäärän ilmoittaminen ei ole pakollista:- tuoreet hedelmät ja vihannekset, mukaan lukien peruna, jota ei ole kuorittu, paloiteltu tai muutoin vastaavalla tavalla käsitelty. Tätä poikkeusta ei sovelleta itäviin siemeniin eikä vastaaviin tuotteisiin kuten palkokasvien ituihin;- viinit, liköörit, kuohuviinit, maustetut viinit ja vastaavat tuotteet, jotka on valmistettu muista hedelmistä kuin viinirypäleistä, sekä tullinimikkeisiin 2206 00 91, 2206 00 93 ja 2206 00 99 kuuluvat viinirypäleistä tai käymättömästä rypälemehusta valmistetut juomat;- juomat, jotka sisältävät alkoholia vähintään 10 tilavuusprosenttia,- suurtalouksiin tarkoitetut virvoitusjuomat, hedelmämehut, hedelmänektarit ja alkoholijuomat erillisissä astioissa, joiden tilavuus on suurempi kuin viisi litraa;- leipomo- ja konditoriatuotteet, jotka tavanomaisesti nautitaan 24 tunnin kuluessa valmistuksesta;- etikka;- keittosuola;- kiinteä sokeri;- makeiset, jotka sisältävät melkein yksinomaan maustettuja tai värjättyjä sokereita;- purukumit ja vastaavat puruvalmisteet;- jäätelön annospakkaukset."19 Lisätään artikla seuraavasti:"9 a artikla1 Mikrobiologisesti helposti pilaantuvissa elintarvikkeissa, jotka ovat omiaan lyhyessä ajassa muodostamaan välittömän terveysvaaran, vähimmäissäilyvyyspäivämäärän sijasta on oltava päivämäärä, jota ennen tuote on käytettävä.2 Päivämäärän edessä on oltava sanat:- espanjaksi: "fecha de caducidad";- tanskaksi: "sidste anvendelsesdato";- saksaksi: "verbrauchen bis";- kreikaksi: "áíÜëùóç ì´Y÷ñé";- englanniksi: "use by";- ranskaksi: "à consommer jusqu'au";- italiaksi: "da consumare entro";- hollanniksi: "Te gebruiken tot";- portugaliksi: "a consumir até".Näiden sanojen jälkeen on esitettävä:- päivämäärä sellaisenaan; tai- viittaus siihen, missä päivämäärä on merkinnöissä ilmaistu.Näiden tietojen yhteydessä on esitettävä noudatettavat säilytysohjeet.3 Päivämäärässä on selvästi ja seuraavassa järjestyksessä oltava päivä, kuukausi ja mahdollisesti vuosi.4 Tarvittaessa voidaan 17 artiklassa säädettyä menettelyä noudattaen tietyissä tapauksissa ratkaista, toteutuvatko 1 kohdassa säädetyt edellytykset."20 Lisätään 10 artiklan 2 kohtaan alakohta seuraavasti:"Tässä kohdassa tarkoitetut yhteisön säännökset on annettava 17 artiklassa säädettyä menettelyä noudattaen."21 Korvataan 11 artikla seuraavasti:"11 artikla1 a) Jos elintarvike on valmiiksi pakattu, on 3 artiklassa ja 4 artiklan 2 kohdassa säädetyt maininnat esitettävä pakkauksessa tai siihen kiinnitetyssä merkinnässä.b) Poiketen a alakohdassa säädetystä ja rajoittamatta nimellismääriä koskevien yhteisön säännösten soveltamista, 3 artiklassa ja 4 artiklan 2 kohdassa vaadittujen tietojen ilmoittaminen pelkästään elintarvikkeeseen liittyvissä kaupallisissa asiakirjoissa on riittävä, jos valmiiksi pakattu elintarvike on:- kuluttajalle tarkoitettu, mutta sitä pidetään kaupan ennen myyntiä kuluttajalle, ei kuitenkaan suurtalouksille, tai- elintarvike on tarkoitettu suurtalouksissa tapahtuvaan valmistukseen, prosessointiin, pilkkomiseen tai vähittäismyyntiin,jos voidaan varmistaa, että asiakirjat, jotka sisältävät kaikki merkinnät, seuraavat kyseisen elintarvikkeen mukana, tai ne toimitetaan ennen elintarvikkeen luovutusta tai sen yhteydessä.c) Edellä b alakohdassa tarkoitetuissa tapauksissa 3 artiklan 1 kohdan 1, 4 ja 6 alakohdassa sekä tarvittaessa 9 a artiklassa tarkoitetut tiedot on ilmoitettava myös siinä pakkauksessa, jossa elintarvike pannaan esille, kun sitä pidetään kaupan.2 Edellä tarkoitettujen mainintojen on oltava helposti ymmärrettäviä, ja ne on tehtävä näkyvään kohtaan helposti havaittavalla, luettavalla ja pysyvällä tavalla.Niitä ei saa millään tavalla peittää, himmentää tai katkaista muulla kirjallisella tai kuvallisella ilmaisulla.3 a) Edellä 3 artiklan 1 kohdan 1, 3, 4 ja 9 alakohdassa lueteltujen tietojen on oltava nähtävissä samanaikaisesti.Tämä vaatimus voidaan ulottaa koskemaan 4 artiklan 2 kohdassa tarkoitettuja mainintoja.b) Tätä vaatimusta ei kuitenkaan sovelleta uudelleen käytettäviin palautettaviin lasipulloihin, joihin joku a kohdassa luetelluista tiedoista on pysyvästi merkitty, 10 vuoden aikana tämän direktiivin tiedoksi antamisesta.4 Uudelleen käytettävien, pysyvästi merkittyjen, etiketittömien, renkaattomien ja kauluksettomien lasipullojen sekä sellaisten pakkausten ja astioiden osalta, joissa suurimman pinnan ala on pienempi kuin 10 neliösenttimetriä, on ainoastaan esitettävä 3 artiklan 1 kohdan 1, 3 ja 4 alakohdassa luetellut maininnat.Tässä tapauksessa 3 kohdan a alakohtaa ei sovelleta.5 Jäsenvaltiot voivat 31 päivään joulukuuta 1996 asti pidättyä vaatimasta vähimmäissäilyvyyspäivämäärän tai päivämäärän, jota ennen tuote on käytettävä, merkitsemistä 4 kohdassa tarkoitettujen pullojen osalta.6 Irlanti, Alankomaat ja Yhdistynyt kuningaskunta voivat poiketa 3 artiklan 1 kohdan ja tämän artiklan 3 kohdan a alakohdan säännöksistä uudelleen käytettäväksi tarkoitettuihin lasipulloihin pullotetun maidon ja maitotuotteiden osalta.7 Jäsenvaltioiden on ilmoitettava komissiolle kaikista 5 ja 6 kohdan mukaisesti toteutetuista toimenpiteistä."22 Muutetaan 12 artiklan ensimmäisessä alakohdassa oleva ilmaisu "kuluttajalle" ilmaisuksi "kuluttajalle ja suurtalouksille".23 Korvataan 12 artiklan toisessa alakohdassa oleva ilmaisu "kuluttaja" ilmaisulla "ostaja".24 Korvataan 17 artikla seuraavasti:"17 artiklaJos tässä artiklassa säädettyä menettelyä on noudatettava, asian saattaa pysyvän elintarvikekomitean, jäljempänä komitea käsiteltäväksi sen puheenjohtaja omasta aloitteestaan tai jäsenvaltion edustajan pyynnöstä.Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio päättää suunnitelluista toimenpiteistä, jos ne ovat komitean lausunnon mukaiset.Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä."25 Poistetaan 18 artikla.26 Poistetaan 23 artikla.2 artikla Jäsenvaltioiden on tarvittaessa muutettava lakejaan, asetuksiaan ja hallinnollisia määräyksiään siten, että:- tämän direktiivin mukaisten tuotteiden kauppa sallitaan viimeistään 20 päivänä joulukuuta 1990;- tuotteiden, jotka eivät ole tämän direktiivin mukaisia, kauppa kielletään 20 päivästä kesäkuuta 1992 alkaen.Niiden on ilmoitettava tästä komissiolle viipymättä.3 artikla Tämä direktiivi on osoitettu kaikille jäsenvaltioille.Tehty Luxemburgissa 14 päivänä kesäkuuta 1989.Neuvoston puolestaPuheenjohtajaP. SOLBES(1) EYVL N:o C 124, 28.5.1986, s. 5 ja EYVL N:o C 154, 12.6.1987, s. 10(2) EYVL N:o C 99, 13.4.1987, s. 65 ja EYVL N:o C 120, 16.5.1989(3) EYVL N:o C 328, 22.12.1986, s. 27(4) EYVL N:o L 33, 8.2.1979, s. 1(5) EYVL N:o L 144, 29.5.1986, s. 38(6) EYVL N:o L 291, 19.11.1969, s. 9


Avis juridique important

|

32000L0072

Komission direktiivi 2000/72/EY, annettu 22 päivänä marraskuuta 2000, kaksipyöräisten moottoriajoneuvojen seisontatuesta annetun neuvoston direktiivin 93/31/ETY mukauttamisesta tekniikan kehitykseen (ETA:n kannalta merkityksellinen teksti)

Virallinen lehti nro L 300 , 29/11/2000 s. 0018 - 0019

Komission direktiivi 2000/72/EY,annettu 22 päivänä marraskuuta 2000,kaksipyöräisten moottoriajoneuvojen seisontatuesta annetun neuvoston direktiivin 93/31/ETY mukauttamisesta tekniikan kehitykseen(ETA:n kannalta merkityksellinen teksti)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon kaksi- ja kolmipyöräisten moottoriajoneuvojen tyyppihyväksynnästä 30 päivänä kesäkuuta 1992 annetun neuvoston direktiivin 92/61/ETY(1), sellaisena kuin se on muutettuna Euroopan parlamentin ja neuvoston direktiivillä 2000/7/EY(2), ja erityisesti sen 16 artiklan,ottaa huomioon kaksipyöräisten moottoriajoneuvojen seisontatuesta 14 päivänä kesäkuuta 1993 annetun neuvoston direktiivin 93/31/ETY(3) ja erityisesti sen 3 artiklan,sekä katsoo seuraavaa:(1) Direktiivi 93/31/ETY on yksi direktiivillä 92/61/ETY perustettua yhteisön tyyppihyväksyntämenettelyä koskevista erityisdirektiiveistä. Tämän vuoksi ajoneuvojen järjestelmiä, osia ja erillisiä teknisiä yksiköitä koskevia direktiivin 92/61/ETY säännöksiä sovelletaan direktiiviin 93/31/ETY.(2) Tekniikan kehitys aiheuttaa tarpeen nyt mukauttaa direktiivi 93/31/ETY tekniikan kehitykseen. Sen vuoksi on tarpeen täsmentää tai täydentää tiettyjä mainitun direktiivin säännöksiä, jotta tyyppihyväksyntäjärjestelmä toimisi kaikilta osin moitteettomasti.(3) Tätä varten olisi täsmennettävä, että kallistetulla pinnalla suoritettavien vakaustestien aikana poikittais- ja pitkittäiskallistustestit olisi suoritettava toisistaan erillisinä.(4) Tässä direktiivissä säädetyt toimenpiteet ovat moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(4), sellaisena kuin se on viimeksi muutettuna Euroopan parlamentin ja neuvoston direktiivillä 2000/40/EY(5), 13 artiklalla perustetun tekniikan kehitykseen mukauttamista käsittelevän komitean lausunnon mukaiset,ON ANTANUT TÄMÄN DIREKTIIVIN:1 artiklaMuutetaan direktiivin 93/31/ETY liite tämän direktiivin liitteen mukaisesti.2 artikla1. Jäsenvaltiot eivät saa 1 päivästä tammikuuta 2002 seisontatukeen liittyvistä syistä- evätä kaksipyöräiseltä ajoneuvotyypiltä EY-tyyppihyväksyntää, eivätkä- kieltää kaksipyöräisten ajoneuvojen rekisteröintiä, myyntiä tai käyttöönottoa,jos seisontatuki on direktiivin 93/31/ETY, sellaisena kuin se on muutettuna tällä direktiivillä, vaatimusten mukainen.2. Jäsenvaltioiden on 1 päivästä heinäkuuta 2002 evättävä EY-tyyppihyväksyntä uusilta kaksipyöräisiltä ajoneuvotyypeiltä seisontatukeen liittyvistä syistä, jos direktiivin 93/31/ETY, sellaisena kuin se on muutettuna tällä direktiivillä, vaatimukset eivät täyty.3 artikla1. Jäsenvaltioiden on annettava ja julkaistava viimeistään 31 päivänä joulukuuta 2001 tämän direktiivin noudattamisen edellyttämät säännökset. Niiden on ilmoitettava tästä komissiolle viipymättä.Niiden on sovellettava näitä säännöksiä 1 päivästä tammikuuta 2002.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.4 artiklaTämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.5 artiklaTämä direktiivi on osoitettu kaikille jäsenvaltioille.Tehty Brysselissä 22 päivänä marraskuuta 2000.Komission puolestaErkki LiikanenKomission jäsen(1) EYVL L 225, 10.8.1992, s. 72.(2) EYVL L 106, 3.5.2000, s. 1.(3) EYVL L 188, 29.7.1993, s. 19.(4) EYVL L 42, 23.2.1970, s. 1.(5) EYVL L 203, 10.8.2000, s. 9.LIITEKorvataan 6.2.2 kohta seuraavasti: "6.2.2 Pysäköintilava siirretään asentoon, jossa sen poikittaiskallistus (pok) on pienin, ja sen jälkeen erillisessä testissä asentoon, jossa sen pitkittäiskallistus (pik) on pienin, alla olevan taulukon mukaisesti:>TAULUKON PAIKKA>Ks. kuvat 1a, 1b ja 2."